wickkiey/tamil-wikipedia-chunked huggingface dataset:
# சீன டிராகன்

## சித்தரிப்புகள்

ஆரம்ப வடிவங்களில் ஒன்று பன்றி டிராகன் ஆகும். இது ஒரு பன்றியைப் போன்ற தலை கொண்ட சுருண்ட, நீளமான உயிரினம். ஷாங் வம்சத்தைச் சேர்ந்த டிராகன் தாயத்துக்களைப் போலவே, ஆரம்பகால சீன எழுத்தில் "டிராகன்" என்ற பாத்திரம் இதேபோன்ற சுருள் வடிவத்தைக் கொண்டுள்ளது. சிவப்பு மட்பாண்டப் பொருட்களில் வரையப்பட்ட பாம்பு போன்ற டிராகன் உடல் லாங்ஷன் கலாச்சாரத்தின் இரண்டாம் கட்டத்திலிருந்து தாவோசியில் (ஷாங்க்சி) கண்டுபிடிக்கப்பட்டது, மேலும் எர்லிடோவில் சுமார் 2000 டிராகன் உருவம் பொறிக்கப்பட்ட பொருட்கள் கண்டுபிடிக்கப்பட்டது. டிராகன் கோர பற்களையும், கோள் வடிவ மிருண்ட கண்களையும், நீண்ட காதுகளையும், மானின் கொம்புகளையும், முதலை போன்ற ஒரு முக அமைப்பும் கொண்டது. அதன் உடலும் நீண்ட பாம்பு போன்றும் முதலை போன்றும் அமைப்பு கொண்டது. அதன் உடலையும் முகத்தையும் பாம்பின் கழுத்து போன்ற ஒரு அமைப்பு பிணைக்கின்றது. அதன் முதுகின் மீது முட்கள் செருகி நிற்கும். அதற்கு இரு இறக்கைகளும் உண்டு. அதன் இரு கைகளும் கால்களும் புலியின் பாதங்கள் போல் வளைநகங்கள் கொண்டிருக்கும். அதன் வாலின் இறுதி, பாம்பின் வால் போன்று கூன் வடிவில் முடியும்.  
ஆரம்பகால சீன டிராகன்கள் இரண்டு முதல் ஐந்து நகங்களுடன் சித்தரிக்கப்படுகின்றன. மங்கோலியா மற்றும் கொரியாவில், நான்கு நகங்கள் கொண்ட டிராகன்கள் பயன்படுத்தப்படுகின்றன, ஜப்பானில் மூன்று நகங்கள் கொண்ட டிராகன்கள் பொதுவானவை. சீனாவில், டாங் வம்சத்தின் போது மூன்று நகங்கள் கொண்ட டிராகன்கள் பிரபலமாக ஆடைகளில் பயன்படுத்தப்பட்டன. யுவான் வம்சத்தின் போது டிராகன் மையக்கருத்தின் பயன்பாடு குறியிடப்பட்டது, மேலும் ஐந்து நகங்கள் கொண்ட டிராகன்கள் பேரரசரின் பயன்பாட்டிற்காக ஒதுக்கப்பட்டன, அதே நேரத்தில் இளவரசர்கள் நான்கு நகங்கள் கொண்ட டிராகன்களைப் பயன்படுத்தினார்கள்.  
சீன நாட்காட்டியில் ஆண்டுகளைக் குறிக்கப் பயன்படுத்தப்படும் சீன இராசி மண்டலத்தில் உள்ள 12 விலங்குகளில் டிராகன் ஒன்றாகும். ஒவ்வொரு விலங்கும் சில ஆளுமைப் பண்புகளுடன் தொடர்புடையதாக கருதப்படுகிறது. டிராகன் ஆண்டுகள் பொதுவாக குழந்தைகளைப் பெற மிகவும் பிரபலமானவை. ராசியின் மற்ற விலங்கு ஆண்டுகளை விட டிராகன் ஆண்டுகளில் பிறந்தவர்கள் அதிகம்.
# பீனிக்ஸ் (பறவை)

**பீனிக்ஸ்** என்பது கதைகளில் வரும் ஒரு அழியாத பறவையாகும். இது சுழற்சி முறையில் மீளுருவாக்கம் செய்கிறது அல்லது மீண்டும் பிறக்கிறது. இது கிரேக்க புராணங்களின் ஒரு பகுதியாக இருந்தாலும், எகிப்து மற்றும் பாரசீக கலாச்சாரங்களில் இது ஒப்புமைகளைக் கொண்டுள்ளது. சூரியனுடன் தொடர்புடைய பீனிக்ஸ் பறவை அதன் முன்னோடியின் சாம்பலில் இருந்து எழும்புவதன் மூலம் புதிய வாழ்க்கையைப் பெறுகிறது. சில புராணக்கதைகள் அது தீப்பிழம்புகள் சூழ இறந்துவிடுவதாகக் கூறுகின்றன, மற்றவை அது இறந்து மீண்டும் பிறப்பதற்கு முன் வெறுமனே சிதைந்துவிடும் என கூறுகின்றன.  
பீனிக்ஸ் பறவையின் தோற்றம் பண்டைய எகிப்து அறிஞர் எரோடோட்டசு எழுதிய குறிப்புகள் என கூறப்படுகின்றது. பின்னர் 19 ஆம் நூற்றாண்டின் அறிஞர்கள் எகிப்திய நூல்கள் பாரம்பரிய நாட்டுப்புறக் கதைகளிலிருந்து பீனிக்ஸ் பறவையை பற்றிய குறிப்புகளை எடுத்திருக்கலாம் எனக்கூறுகின்றனர். காலப்போக்கில் பீனிக்ஸ் பறவையின் உருவம் உலகெங்கும் பரவியது. மூத்த பிளினி, போப் கிளெமென்ட் I, லாக்டான்டியஸ், ஓவிட் மற்றும் செவில்லியின் இசிடோர் ஆகியோர் பீனிக்ஸ் மையக்கருத்தை மறுபரிசீலனை செய்வதற்கும் பரப்புவதற்கும் பங்களித்தவர்களில் அடங்குவர். காலப்போக்கில், அதன் தோற்றத்திற்கு அப்பால் விரிவடைந்து, பீனிக்ஸ் பறவை புதுப்பித்தல், சூரியன், நேரம், பேரரசு, பரகாயப் பிரவேசம், அர்ப்பணிப்பு, உயிர்த்தெழுதல், சொர்க்க வாழ்க்கை, விதிவிலக்கான மனிதன் மற்றும் வாழ்வின் அம்சங்கள் போன்றவற்றுடன் தொடர்பு படுத்தப்பட்டது.
# பீனிக்ஸ் (பறவை)

## சொற்பிறப்பியல்

நவீன ஆங்கில வார்த்தையான *பீனிக்ஸ்* லத்தீன் மொழியிலிருந்து ஆங்கிலத்தில் நுழைந்தது, பின்னர் பிரெஞ்சு மொழியால் வலுப்படுத்தப்பட்டது. லத்தீன் *பீனிக்ஸ்* என்ற வார்த்தையிலிருந்து பழைய ஆங்கிலத்தில் *பெனிக்ஸ்* என்ற வார்த்தை உருவானது. காலப்போக்கில், இந்த வார்த்தை ஆங்கில மொழியில் சிறப்புப் பயன்பாட்டை உருவாக்கியது. லத்தீன் வார்த்தையான *பீனிக்ஸ்* கிரேக்க வார்த்தையான *போனிக்ஸ்* என்ற வார்த்தையிலிருந்து வந்தது. கிரேக்க வார்த்தை "பனை மரம்" என்று பொருள்படும். அந்த வார்த்தை *மேடர்* என்ற ஒரு வகை சிவப்பு நிற சாயத்தை குறிக்கின்ற ஓர் மேற்கத்திய செமிட்டிக் வார்த்தையிலிருந்து வந்திருக்கலாம். *பீனீசியன்* என்ற வார்த்தை அதே வேரில் இருந்து வருகிறது, அதாவது "சிவப்பு சாயங்களுடன் வேலை செய்பவர்கள்" என்று பொருள். எனவே *பீனிக்ஸ்* என்றால் "பீனிசியன் பறவை" அல்லது "சிவப்பு பறவை" என்று பொருள் கொள்ளலாம்.
# பீனிக்ஸ் (பறவை)

## ஆரம்பகால நூல்கள்

மைசீனியன் கிரேக்க இலக்கியத்தில் குறிப்பிடப்பட்டுள்ள பீனிக்ஸ் பற்றிய தெளிவான குறிப்பு, கிமு 8 ஆம் நூற்றாண்டின் கிரேக்கக் கவிஞர் எசியோடு என்பவரால் கூறப்பட்ட *சிரோனின் கட்டளைகள்* நூலில் உள்ளது. பீனிக்ஸ் பறவையின் நீண்ட காலம் வாழும் என்று விவரிக்கிறது. பீனிக்ஸ் பற்றிய தற்போதைய உருவம் பண்டைய எகிப்து நாட்டில் உருவானது. கிமு 5 ஆம் நூற்றாண்டில் எரோடோட்டசு பீனிக்ஸ் பற்றி விவரிக்கிறார். 19 ஆம் நூற்றாண்டில், ஹீலியோபோலிஸில் எகிப்தியர்கள் கிரேக்க பீனிக்ஸ் பறவையைப் போன்ற ஒரு சூரியப் பறவையான பென்னுவை வணங்கினர் என்ற கண்டுபிடிப்பின் மூலம் கல்விசார் சந்தேகங்கள் உறுதிப்படுத்தப்பட்டன.
# பீனிக்ஸ் (பறவை)

## சித்தரிப்புகள்

பீனிக்ஸ் சில சமயங்களில் பண்டைய மற்றும் இடைக்கால இலக்கியங்கள் மற்றும் இடைக்கால கலைகளில் ஒரு ஒளிவட்டத்துடன் சித்தரிக்கப்படுகிறது, இது பறவையின் சூரியனுடனான தொடர்பை வலியுறுத்துகிறது. பதிவு செய்யப்பட்ட பீனிக்ஸ் பறவைகளின் பழமையான படங்களில், சூரியனின் உருவம் போன்ற ஏழு கதிர்களைக் கொண்டிருக்கின்றன. ப்ளினி பறவையின் தலையில் இறகுகளின் முகடு இருப்பதாகவும் விவரிக்கிறார். நாடக கலைஞர் எசேக்கியேல் அதை சேவலுடன் ஒப்பிட்டார்.  
காலப்போக்கில் பீனிக்ஸ் குறிப்பிட்ட நிறங்களுடன் தொடர்புபடுத்தப்பட்டது. பீனிக்ஸ் பொதுவாக வண்ணமயமாகவும் துடிப்பாகவும் இருப்பதாக நம்பப்பட்டாலும், ஆதாரங்கள் அதன் நிறம் குறித்து தெளிவான ஒருமித்த கருத்தை வழங்கவில்லை. அதன் நிறம் மற்ற எல்லாப் பறவைகளிலிருந்தும் தனித்து நிற்கச் செய்ததாக டாசிடஸ் கூறுகிறார். அந்தப் பறவை மயில் போன்ற நிறத்தைக் கொண்டிருந்தது என்றும், பீனிக்ஸ் சிவப்பு மற்றும் மஞ்சள் நிறத்தில் இருப்பதாக சிலர் கூறினர். பீனிக்ஸ் பறவைக்கு சிவப்பு கால்கள் மற்றும் கண்கள் இருப்பதாக எசேக்கியேல் கூறினர்.  
ஹெரோடோடஸ், பிளினி, சோலினஸ் மற்றும் பிலோஸ்ட்ராடஸ் பீனிக்ஸ் பறவை கழுகை போன்றது என விவரிக்கின்றனர். ஆனால் லாக்டான்டியஸ் மற்றும் எசேக்கியேல் இருவரும் பீனிக்ஸ் பெரியது என்று கூறுகின்றனர், லாக்டான்டியஸ் அது தீக்கோழியை விட பெரியது என்று கூறுகின்றார்.
# விசார்ட்

**விசார்ட்சு** அல்லது **இசுடாரி** என்பவர் ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு உயர் கனவுருப்புனைவு காதாபாத்திரம் ஆகும். இந்த கதாபாத்திரம் த காபிட்டு மற்றும் த லோட் ஒவ் த ரிங்ஸ் போன்ற புதின புத்தகங்களில் முக்கிய நபராக தோற்றுவிக்கப்பட்டார். இவர் விசார்ட்சு அல்லது இஸ்டாரி என்றும் அழைக்கப்படுகிறார், இவர்கள் சக்தி வாய்ந்த தேவதை மென்கள் ஆவார். மாயர் மூன்றாம் யுகத்தில் மத்திய-பூமியின் விவகாரங்களில் தலையிட மென்களின் வடிவத்தை எடுத்தனர். இவர் வளருடைய பேரழிவுகளின் வன்முறைகளில் நேரடியாக தலையீயிட்ட பிறகு ஒரு கடவுள் போன்று கருதப்பட்டார்.  
இந்த கதையில் மூன்று விசார்ட்சுகள் உள்ளனர். ஆனால் முக்கியமாக இரண்டு விசார்ட்சுகளை பற்றி அதிகம் பேசப்படுகிறது. ஒன்று காண்டால்ப்பு எனும் விசார்ட் தீய சக்திகளை அழிக்க வழிவகுக்கிறார். அதே வேளை இன்னொரு விசார்ட் சாருமான், இவர் தீய சக்தியான செளரனிற்கு உதவுகிறார். சாருமான் என்பவர் வெள்ளைக் குழுவின் தலைவராகப் புறப்படுகிறார், ஆனால் அதிகாரத்தின் சோதனையின் காரணமாக, இவர் சாரோனின் கொள்கையை பின்பற்றி இருண்ட வழியில் செல்கிறார்.  
காண்டால்ப்பு என்பவர் செளரனின் தீய செயல்களை எதிர்க்க, ஒரு மோதிரத்தை அழித்து சௌரோனை தோற்கடிப்பதற்கான தேடலில் இடைவிடாமல் முயற்சிக்கிறார். அதே தருணம் சாருமான் வீழ்ந்து அழிந்ததால் அவர் சாருமானின் இரட்டையை உருவாக்குகிறார், அதே நேரத்தில் காண்டால்ப்பு சாருமனின் இடத்தை வெள்ளை மந்திரவாதியாக ஆக்கிரமித்துள்ளார். அந்த தருணத்தில் காண்டால்ப்புவின் தோற்றம் நோர்ஸ் கடவுளான ஒடினை வாண்டரர் என்ற தோற்றத்தில் ஒத்திருக்கிறார். சில தருணங்களில் அவர் ஒரு தேவதூதர் என்றும், கிறிஸ்துவின் உருவம் என்றும் விவரிக்கப்படுகிறார்.  
இந்த விசார்ட்சு என்று பெயரிடப்பட்ட மூவரும் பீட்டர் ஜாக்சன் இயக்கிய த லார்டு ஆப் த ரிங்ஸ் மற்றும் த காபிட்டு திரைப்பட முத்தொகுப்புகளில் தோன்றினர். டோல்கீனின் நாவல்களில் உள்ள விசார்ட்சை விட அவர்கள் உடல் ரீதியாகவும் குறைவான ஆன்மீக ரீதியாகவும் செயல்படுவதாக வர்ணனையாளர்கள் கூறியுள்ளனர், ஆனால் இது நாடகத்தை மேம்படுத்துவதில் பெரும்பாலும் வெற்றிகரமாக உள்ளது.  
இந்த கதாபாத்திரத்திற்கு உயிர் கொடுக்குக்கும் விதமாக நடிகர் இயன் மெக்கெல்லன் என்பவர் காண்டால்ப்பு என்ற கதாபாத்திரத்திலும், நடிகர் 'கிறிஸ்டோபர் லீ' என்பவர் 'கிறிஸ்டோபர் லீ' என்பவர் சாருமான் என்ற கதாபாத்திரத்திலும், நடிகர் 'சில்வஸ்டர் மெக்காய்' என்பவர் ரடகாஸ்ட்டு என்ற கதாபாத்திரத்திலும் த லார்டு ஆப் த ரிங்ஸ் மற்றும் த காபிட்டு போன்ற திரைப்படத் தொடர்களில் நடித்துள்ளார்கள்.
# விசார்ட்

## மாயர்

மத்திய-பூமியின் மந்திரவாதிகள் மாயர்: கடவுளைப் போன்ற வளர்ரைப் போன்ற ஆவிகள், ஆனால் சக்தி குறைவாக இருக்கும். வெளிப்புறமாக மென்களைப் போல தோற்றமளித்தாலும் அதிக உடல் மற்றும் மன ஆற்றலைக் கொண்டிருப்பதால் இவர்கள் எல்வ்ஸால் இசுடாரி ("புத்திசாலிகள்") என்று அழைக்கப்படுகிறார்கள். இவர்கள் பெரும் சக்தியின் மாயத்தில் வீழ்ந்த இருண்ட இலார்டு சௌரோனை எதிர்கொள்வதற்காகவும், மூன்றாம் யுகத்தில் மத்திய-பூமியின் சுதந்திர மக்களுக்கு உதவுவதற்காகவும் வளரால் அனுப்பப்பட்டனர்.
# கொம்புக் குதிரை

**கொம்புக் குதிரை** என்பது பழங்காலத்து கதைகளில் விவரிக்கப்பட்ட ஒரு பழம்பெரும் உயிரினமாகும். இது நெற்றியில் ஒரு பெரிய, கூர்மையான, சுருள் கொம்பு கொண்ட ஒரு குதிரை வடிவம் கொண்ட மிருகமாக வர்ணிக்கப்பட்டுள்ளது.  
ஐரோப்பிய இலக்கியம் மற்றும் கலைகளில், கொம்புக் குதிரை கடந்த ஆயிரம் ஆண்டுகளாக வெள்ளை குதிரை போன்ற அல்லது ஆடு போன்ற விலங்குகளாக சித்தரிக்கப்படுகிறது. இது நீண்ட நேரான கொம்புடன், சில நேரங்களில் ஆட்டின் தாடியுடன் சித்தரிக்கப்படுகிறது. இடைக்காலம் மற்றும் மறுமலர்ச்சி காலத்தில், இது பொதுவாக ஒரு காட்டு வன உயிரினமாக விவரிக்கப்பட்டது. இது தூய்மை மற்றும் கருணையின் சின்னமாக கருதப்பட்டது மற்றும் இதை ஓர் கன்னியால் மட்டுமே பிடிக்க இயலும் என நம்பப்பட்டது. கலைக்களஞ்சியங்களில் அதன் கொம்பு விஷம் கலந்த நீரை சுத்தப்படுத்தும் மற்றும் நோயைக் குணப்படுத்தும் ஆற்றலுடையது என விவரிக்கப்பட்டது. இடைக்கால மற்றும் மறுமலர்ச்சி காலங்களில், தந்தமூக்குத் திமிங்கில தந்தம் சில நேரங்களில் குதிரை கொம்பாக விற்கப்பட்டது.  
ஒரு மாட்டை போன்ற கொம்புக் குதிரை வெண்கல வயது சிந்து சமவெளி நாகரிகத்தின் முத்திரைகளில் சித்தரிக்கப்பட்டுள்ளதாக சில அறிஞர்கள் கருதுகின்றனர். கொம்புக் குதிரை வடிவம் பண்டைய கிரேக்கர்களால் இயற்கை வரலாற்றின் கணக்குகளில் பல்வேறு எழுத்தாளர்களால் குறிப்பிடப்பட்டது. விவிலியம் *ரீம்* என்ற ஒரு விலங்கை விவரிக்கிறது, அதை சில மொழிபெயர்ப்புகள் கொம்புக் குதிரை என்று கூறுகின்றன.  
கொம்புக் குதிரை பிரபலமான கலாச்சாரத்தில் தொடர்ந்து ஒரு இடத்தைப் பிடித்துள்ளது. இது பெரும்பாலும் கற்பனை அல்லது அரிதான ஒரு சின்னமாக பயன்படுத்தப்படுகிறது. 21 ஆம் நூற்றாண்டில், இது ந,ந,ஈ,தி சின்னமாக மாறியுள்ளது.
# கொம்புக் குதிரை

## வரலாறு

### சிந்து சமவெளி

கிமு 2000 நூற்றாண்டுகளில் இருந்து வெண்கலக் கால சிந்து சமவெளி நாகரிகத்தின் சோப்புக்கல் முத்திரைகளில் பொதுவாக ஒற்றை கொம்பு கொண்ட ஒரு உயிரித்தின் படம் மிகவும் பொதுவான காணப்படுகின்றன. இது பசுவைப் போன்ற உடலையும், முன்னோக்கிச் செல்லும் வளைந்த கொம்பையும் கொண்டுள்ளது. இந்த கொம்புக்கு குதிரை போன்ற உயிரினம் ஒரு சக்திவாய்ந்த "குலம் அல்லது வணிக சமூகத்தின்" சின்னம் என்று கருதப்படுகிறது.
# கொம்புக் குதிரை

## வரலாறு

### பழங்காலம்

கொம்புக்கு குதிரை கிரேக்க புராணங்களில் காணப்படவில்லை, மாறாக இயற்கை வரலாற்றின் கணக்குகளில், கிரேக்க எழுத்தாளர்கள் இது இந்தியாவில் வாழ்ந்ததாக குறிப்பிடுகின்றனர். இதன் ஆரம்பகால விளக்கம் இண்டிகா துன்ற புத்தகத்தில் உள்ளது. இதில் இந்த உயிரினங்கள் ஒன்றரை முழ கொம்பு கொண்டு காட்டு கழுதைகள் போல் நீலம் மற்றும் வெள்ளை அல்லது சிவப்பு மற்றும் கருப்பு நிறங்கள் கொண்டவையாக வர்ணிக்கப்பட்டுள்ளன. இதன் இறைச்சி சாப்பிடுவதற்கு மிகவும் கசப்பாக இருப்பதாக கூறப்படுகிறது.  
ஈரானில் உள்ள பண்டைய பாரசீக தலைநகரான பெர்செபோலிஸில் உள்ள புடைப்புச் சிற்பங்களில் சிறகுகள் கொண்ட காளைகள் போன்ற உயிரினங்கள் காணப்படுகின்றன. அரிஸ்டாட்டில் இரண்டு ஒற்றைக் கொம்பு விலங்குகளை குறிப்பிடுகின்றார், ஓரிக்ஸ் (ஒரு வகையான மான்) மற்றும் "இந்தியக் கழுதை". காரிஸ்டஸின் ஆன்டிகோனஸ் ஒரு கொம்பு "இந்தியக் கழுதை" பற்றி குறிப்பிடுகின்றார். காக்கேசியாவில் ஒற்றைக் கொம்பு குதிரைகள் இருந்தன என்று ஸ்ட்ராபோ கூறுகிறார். மூத்த பிளினி ஓரிக்ஸ் மற்றும் ஒரு இந்திய எருது (ஒருவேளை பெரிய ஒரு கொம்பு காண்டாமிருகம் ) ஒரு கொம்பு மிருகங்கள் என்று குறிப்பிடுகிறார்.
# கொம்புக் குதிரை

## வரலாறு

### இடைக்காலம்

கொம்புக் குதிரைகளின் இடைக்கால அறிவு விவிலியம் மற்றும் பழங்கால ஆதாரங்களில் இருந்து உருவானது. மேலும் கொம்புக் குதிரைகள் ஒரு வகையான காட்டு கழுதை, ஆடு அல்லது குதிரை என பலவிதமாக குறிப்பிடப்படுகின்றன. கொம்புக் குதிரை கலைப் பொருட்களில் விவரிக்கப்பட்டன. கொம்புக் குதிரை புத்தரின் வாழ்க்கையிலிருந்து பெறப்பட்ட இடைக்கால புராணமான *பாற்லாமும் யோசபாத்தும்* இல் தோன்றுகிறது. கன்னிப் பெண்ணால் மட்டுமே இவைகளை பிடிக்க முடியும் எனவும், இவை யானைகளை விட மிகவும் சிறியவை, எருமையின் முடி மற்றும் யானையின் கால்கள் மற்றும் ஒரு பெரிய கருப்பு கொம்பு கொண்டவை என மார்கோ போலோ கூறுகிறார். மேலும் காட்டுப்பன்றியின் போன்ற தலையை உடைய அவை சேற்றில் தத்தளித்துக் கொண்டே நேரத்தைக் கழிக்கின்றன எனவும் நாம் நினைப்பது போல் அல்லாமல் பார்ப்பதற்கு மிகவும் அசிங்கமான மிருகங்கள் என மேலும் விவரிக்கிறார். இந்த விளக்கத்தை பொறுத்து மார்கோ போலோ ஒரு காண்டாமிருகத்தை விவரிக்கிறார் என்பது தெளிவாகிறது.
# கொம்புக் குதிரை

## தற்போதைய கலாச்சாரம்

21 ஆம் நூற்றாண்டின் தொடக்கத்தில், கொம்புக் குதிரைகள் ஒரு ந,ந,ஈ,தி சின்னமாக மாறியது. 1970கள் மற்றும் 1980களில் ஓரினச்சேர்க்கை உரிமைப் போராட்டங்களின் போது, நேஆ. நேபெ. இ. மா. சமூகத்தின் பன்முகத்தன்மையின் மகிழ்ச்சியான அடையாளமாக கொம்புக் குதிரை இருந்தது. விக்டோரிய காலத்திலிருந்தே வானவில்களுடன் உள்ளார்ந்த இணைக்கப்பட்ட யூனிகார்ன்கள், வினோத சமூகத்தின் அடையாளமாக மாறியது.
# பாப்லோ பிக்காசோ

**பாப்லோ பிக்காசோ** (; ; (அக்டோபர் 25, 1881 – ஏப்ரல் 8, 1973) என்பவர்எசுப்பானியா நாட்டைச் சேர்ந்த ஒரு புகழ்பெற்ற ஓவியர், சிற்பி, அச்சுப்பொறியாளர், மண்பாண்டக் கலைஞர், மேடை வடிவமைப்பாளர், கவிஞர், நாடக ஆசிரியர் ஆவார். இவரது விடலைப் பருவத்தின் பெருமளவு காலத்தை பிரான்சு நாட்டில் கழித்தார். 20 ஆம் நூற்றாண்டின் ஓவியத் துறை தொடர்பில் மிகப் பரவலாக அறியப்பட்டவர்களுள் இவரும் ஒருவர். ஜோர்ஜெஸ் பிராக் (Georges Braque) என்பவருடன் கூட்டாக கியூபிசம் என்னும் கலைப்பாணி ஒன்றை ஆரம்பித்து வைத்தவர் என்ற வகையிலேயே இவர் பெரிதும் அறியப்பட்டார். பிக்காசோ அவரது ஆரம்ப காலங்களிலேயே அசாதாரண கலைத் திறமையை நிரூபித்தார். 20 ஆம் நூற்றாண்டின் முதல் தசாப்தத்தில், அவர் பல்வேறு கோட்பாடுகள், உத்திகள், கருத்துக்கள் ஆகியவற்றோடு பரிசோதனை செய்தபோது அவரது பாணி மாறியது. 1906 ஆம் ஆண்டுக்குப் பிறகு, சற்று பழைய கலைஞரான ஹென்றி மிடேசெஸின் போவியம் பணியானது பிக்காசோவை இன்னும் தீவிரமான பாணியை ஆராய உக்குவித்தது, இரண்டு கலைஞர்களுக்கு இடையே பயனுள்ள போட்டி தொடங்கியது, இவர்கள் நவீன பாணி ஒவியக் கலைகளின் தலைவர்களாக விமர்சகர்களால் அடிக்கடி இணைத்துக் கூறப்பட்டனர்.  
பிக்காசோ, ஆன்றி மட்டீசு, மார்செல் டச்செம்ப் ஆகிய மூவரும் இருபதாம் நூற்றாண்டின் துவக்கக் காலத்தில் நெகிழி ஓவியத்தில் புரட்சி செய்த உலகின் தலை சிறந்த ஓவியர்கள் ஆவார்கள்; ஓவியம், சிற்பம், அச்செடுத்தல், மற்றும் செராமிக்கு ஓவியங்களில் குறிப்பிடத்தக்க வளர்ச்சிக்கு வழிகோலியவர்கள். அமைதிச்சின்னமான புறாவையும், ஆலிவ் இலைகளையும் பிரபலப் படுத்தியவர் பிக்காசோ ஆவார். இவர் தனது 93 ஆவது வயதில் காலமானார்.  
பிக்காசோவின் ஆக்கங்கள் பெரும்பாலும் பல்வேறு காலப்பகுதிகளாக வகைப்படுத்தப்படுகிறது. அவரது ஆக்கங்களில் மிகவும் பொதுவாக ஏற்றுக்கொள்ளப்பட்ட காலம் நீலக் காலம் (1901-1904), ரோசா நிறக் காலம் (1904-1906), ஆப்பிரிக்க தாக்கக் காலம் (1907-1909), பகுப்பாய்வு கியூபிசம் (1909-1912),  செயற்கை கியூபிசம் (1912-1919), இது கிரிஸ்டல் காலமாகவும் குறிப்பிடப்படுகிறது. 1910 ஆம் ஆண்டின் பிற்பகுதியிலும் 1920 களின் பிற்பகுதியிலும் பிக்காஸோவின் பெரும்பாலான ஆக்கங்கள் ஒரு நியோகிளாசிக்கல் பாணியில் உள்ளது, 1920 களின் நடுப்பகுதியில் அவரது ஆக்கமானது பெரும்பாலும் சர்ரியலிசத்தின் சிறப்பியல்புகளைக் கொண்டுள்ளது. அவரது பிற ஆக்கங்கள் அவரது முந்தைய பாணிகளின் கூறுகளை ஒருங்கிணைக்கிறது.  
பிக்காசோ தன் நீண்ட வாழ்நாள் முழுவதுமான, புரட்சிகரமான கலைச் சாதனைகளுக்காக உலகளாவிய புகழ்பெற்று, மகத்தான செல்வத்தை அடைந்தார், மேலும் 20 ஆம் நூற்றாண்டு கலை மேதைகளில் சிறந்த நன்கு அறியப்பட்ட நபர்களில் ஒருவராக இருந்தார்.
# பாப்லோ பிக்காசோ

## வாழ்க்கை

பிக்காசோவின் முழு பெயர் பிபாஸ்ஸோ பப்லோ டியாகோ ஜோஸ் பிரான்சிஸ்கோ டி பாலா ஜுவான் நேபூமுக்கனோ மரியா டி லாஸ் ரெமிடியஸ் சிப்ரியோ டி லா சாண்ட்சிமா டிரினிடாட் ரூயிஸ் ய பிக்காசோ என்பதாகும். பல்வேறு புனிதர்கள் மற்றும் உறவினர்களை கௌரவிப்பதற்கான ஒரு தொடர் வரிசையான பெயராக இது இருந்தது.
1881 ஆம் ஆண்டு அக்டோபர் மாதம் 25 ஆம் திகதி, எசுப்பானியா (ஸ்பெயின்) நாட்டிலுள்ள *மலகா* (Málaga) என்னுமிடத்தில், ஜோச் ரூயிசு பால்சுகா - மரியா பிக்காசோ தம்பதியருக்கு பெற்றோருக்கு முதல் பிள்ளையாகப் பிறந்தார். அவருடைய தாயார் ஒரு இத்தாலியின் செனோவா பகுதியைச் சேர்ந்த ஒரு இத்தாலிய வம்சாவளியினர். கத்தோலிக்க ஞானஸ்நானம் பெற்றபோதும், பிக்காசோ நாத்திகராக மாறினார். பிக்காசோவினுடைய குடும்பம் ஒரு நடுத்தர வர்க்கத்தைச் சேர்ந்தது.
பிக்காசோ சிறுவயதில் ஓவியத்தில் திறமைபெற அவருடைய தாயார் ஒரு காரணமாக இருந்தார். தனது ஏழு வயதிலேயே ஒரு முறையான தேர்ந்த ஓவியனைப் போல ஓவியங்களை பிக்காசோ வரைந்தார். அவருடைய தந்தை ஓர் ஓவியராகவும், உள்ளூர் அரும்பொருளகத்தின் ஓவியங்களுக்கு பொறுப்பாளராகவும் இருந்ததால் தனது மகனின் ஓவிய ஆர்வத்தை ஊக்கப்படுத்தி பயிற்சியளித்தார். பதினான்கு வயது நிறைவதற்கு முன்பே பாரம்பரிய ஓவியக்கலையையும், பிளாஸ்டர் மண்ணில் தத்ரூபமான சிற்பங்கள் செய்யவும் பிக்காசோ நன்கு கற்றுக்கொண்டார்.  
1891 இல் பிக்காசோவினுடைய குடும்பம் கொருணா என்ற பகுதிக்குக் குடிபெயர்ந்தது. நான்கு ஆண்டுகள் பிக்காசோவின் தந்தையார் அங்குள்ள ஓவியப் பள்ளியில் ஆசிரியராக இருந்தார். அங்குதான் தனது மகனின் முடிவுறாத புறா ஓவியத்தைக் கண்ணுற்றார். அது புதிய பாணியைக் கொண்டிருந்தது. மேலும் அபொக்ரைபா என்ற கதையைத் தழுவியதாகவும் இருந்தது. 13 வயதே ஆன தனது மகனின் ஓவியத் திறமையைக் கண்ட ரூயிஸ் மிகுந்த வியப்புக்குள்ளானார்.
# பாப்லோ பிக்காசோ

## காலப்பகுப்பு

பிக்காசோவின் ஆக்கங்களைப் பல்வேறு காலப்பகுதிகளாகப் பிரித்துக் குறிப்பிடுவது வழக்கம். பிக்காசோவின் பிற்காலப் படைப்புக்கள் தொடர்பான இத்தகைய காலப்பகுதிகள் பற்றிச் சரியான இணக்கம் இல்லாவிட்டாலும், பின்வருவன பரவலாக ஏற்றுக்கொள்ளப்பட்ட பகுப்புக்களாகும்.
# பாப்லோ பிக்காசோ

## நீலக் காலம்

நீலக் காலம் (1901-1904), இக்காலத்தைச் சேர்ந்த இவரது ஓவியங்கள் பெரும்பாலும் நீலநிறச் சாயை கொண்டவையாகக் காணப்பட்டன. எசுப்பானியாவில் இவர் மேற்கொண்ட சுற்றுப்பயணம், நண்பரொருவரின் இறப்பு ஆகிய நிகழ்வுகள் இவரது இக்கால ஓவியங்களில் செல்வாக்குச் செலுத்தியதாகக் கூறப்படுகின்றது. கழைக் கூத்தாடிகள், விபச்சாரிகள், பிச்சைக்காரர்கள், கலைஞர்கள் போன்றவர்கள் இக்காலத்தில் இவர் வரைந்த ஓவியங்களில் பெரும்பாலும் சித்தரிக்கப்பட்டனர்.
# பாப்லோ பிக்காசோ

## ரோசா நிறக்காலம்

ரோசா நிறக்காலப்பகுதி (1904-1906), இக்காலத்தைச்சேர்ந்த இவரது ஓவியங்கள் ரோசா நிறச் (pink) சித்திரங்கள் ஆகும். இளைஞர்கள், தலைமுடி வாரும் பெண், நீச்சல் வீரர்கள், குடும்பம், வானர மனிதர்கள் என்பன இக்கால கட்டத்தில் வரையப்பட்ட ஓவியங்களாகும்.
# பாப்லோ பிக்காசோ

## ஆப்பிரிக்க காலம்

ஆப்பிரிக்கச் செல்வாக்குக் காலப்பகுதி (1908-1909), ஆப்பிரிக்கக் கலைப் பொருட்களிலிருந்து கிடைத்த அகத் தூண்டல்களின் அடிப்படையில் உருவான ஓவியங்களே இக்காலப்பகுதியில் இவரது படைப்புக்களில் முதன்மை பெற்றிருந்தன.
# பாப்லோ பிக்காசோ

## கனிசுகவாத காலம்

பகுப்பாய்வுக் கியூபிசம் (1909-1912), இது பிக்காசோவும், பிராக்கும் இணைந்து உருவாக்கிய ஓவியப் பாணியாகும். இந்த ஓவியங்கள் மண்ணிறத் தன்மை கொண்ட ஒரு நிற ஓவியங்களாக இருந்தன. இவ்வோவியங்களில் கருவாக அமைந்த பொருட்களை வடிவங்களின் அடிப்படையில் பிரித்தெடுத்து வரையும் பரிசோதனைகளாக அமைந்திருந்தன. இக்காலப் பகுதியில் இவ்விரு ஓவியர்களினதும் ஓவியங்கள் ஒன்றுபோலவே அமைந்திருந்தன.
# பாப்லோ பிக்காசோ

## திரைப்படங்களில் பிக்காசோ

### த மிஸ்டரி அப் பிக்காசோ

பிகாசோவின் வாழ்வையும் படைப்புக்களையும் குறித்து சில திரைப்படங்கள் வெளியாகியுள்ளன. அதில் அதிக சிறப்பு வாய்ந்த திரைப்படம் த மிஸ்டரி அப் பிக்காசோ ஆகும். இது 1955 ஆம் ஆண்டு வெளியாகியது. பிகாசோவை நேரடியாக ஓவியங்கள் வரையச் செய்து அதனை திரைப்படமாக்கினார்கள். ஓவியங்களை திரைப்படமாக்குவது என்பதில் இத்திரைப்படம் முன்மாதிரியாகவுள்ளது.
# பாப்லோ பிக்காசோ

## திரைப்படங்களில் பிக்காசோ

### சுர்வைவிங் பிக்காசோ

1996 இல் சுர்வைவிங் பிக்காசோ எனும் திரைப்படம் ஜேம்ஸ் ஐவரி இயக்கத்தில் இஸ்மாயில் மெர்சன்ட் தயாரிப்பில் வெளியானது. இதில் ஆண்டனி ஹாப்கின்ஸ் பிகாசோவாக நடித்திருந்தார்.
# பாப்லோ பிக்காசோ

## திரைப்படங்களில் பிக்காசோ

### பிக்காசோ : த மான் அண்ட் ஹிஸ் வோர்க்

பிக்காசோ : த மான் அண்ட் ஹிஸ் வோர்க் என்ற படம் இரண்டு பாகங்களாக வெளிவந்திருக்கிறது.
# பாப்லோ பிக்காசோ

## தனிப்பட்ட வாழ்க்கை

சிறுவயதில் திறமையாக ஓவியங்கள் வரைந்ததால் பிகாசோவுக்கு ஓவியக் கல்லூரியில் சேர அனுமதி கிடைத்தது. தைலவண்ண ஓவியங்களை வரைவதில் ஈடுபாடு காட்டினார். அவர் ஸ்பெயினில் இருந்து பாரிசிற்கு இடம்பெயர்ந்தார். நண்பரின் அறையை பகிர்ந்துகொண்டு ஓவியங்கள் வரைந்து கொண்டிருந்தார். இந்தக் காலகட்டத்தில் அவர் வரைந்த ஓவியங்களை நீலவண்ண ஓவியங்கள் என வகைப்படுத்துகின்றார்கள். அதாவது ஓவியத்தின் பிரதான நிறமாக நீல நிறம் அமைந்திருந்தது. தனிமையும் துக்கமும் இந்த நிறத்தை இவர் தெரிவு செய்ய காரணமாக இருந்திருக்கிறது. அவரது நெருக்கமான பெண் தோழியாக பெர்னாண்டோ ஆலிவர் காணப்பட்டார். பின்னர் பிகாசோவிற்கு ஈவா கோவல் என்ற பெண்ணோடு நட்பு உருவானது. அதன்பின் ஒல்காகோக்லவோ என்ற ரஷ்ய பாலே நடன பெண்ணோடு பழக்கம் ஏற்பட்டது. பின்னர் அவரைத் திருமணம் செய்து கொண்டார் பிக்காசோ. அவர்களுக்கு பாப்லோ என்ற மகன் பிறந்தான்.
# பாப்லோ பிக்காசோ

## தொண்ணூறு வயதில் பிக்காசோ

பப்லோ பிக்காசோ தன் தொண்ணூறாவது பிறந்த நாளை பொதுமக்களுடன் கொண்டாடினாராம். தொண்ணூறு வயதிலும் அவரின் தூரிகை காயவில்லை.
அந்த 90 ஆவது பிறந்தநாள் விழாவில் கடந்த ஒரு மாதத்தில் தான் வரைந்த எட்டு ஓவியங்களை பாரிஸ் ஜாவர் அருங்காட்சிக்கு வைத்து அசத்தினாராம் பிகாசோ.
தொண்ணூறு வயதிலும் அயராது உழைத்து நம்பிக்கையுடன் சாதனைப்பட்டியலை நீளச்செய்தவர் பிக்காசோ. அதனால் தான் வரலாற்றில் தனக்கு என்று ஒரு நீங்காத தனி இடத்தைப் பிடித்துக் கொண்டார் பிகாசோ.
# பாப்லோ பிக்காசோ

## இறப்பு

இவர் தனது 93 ஆவது வயதில் காலமானார். அவரது உடல் பிரான்ஸின் தெற்கில் உள்ள வாவெனார்கஸ் கிராமத்தில் உள்ள செட்யூ என்ற இடத்தில் உள்ள அவரது ஸ்டுடியோ வளாகத்தில் அடக்கம் செய்யப்பட்டது.
# பாப்லோ பிக்காசோ

## ஆக்கங்கள்

இவரது ஆக்கங்கள் ஐயாயிரத்திற்கும் மேற்பட்டவையாகும். அவற்றில் 1885 சிற்பங்கள், 1228 ஓவியங்கள், 2880 பீங்கான் மண்பாண்ட சிற்பங்கள், 12000 சாதாரண சித்திரங்கள் மற்றும் 12000 திரைச்சீலை வேலைப்பாடுகள் என்பன அடங்கும். இவை பிரான்சின் பாரிஸ் அரும்பெருங்காட்சியகத்தில் வைக்கப்பட்டுள்ளன. இவரது பிரபல படைப்புக்களாவன: அவிக்னோக் பெண், பர்ட்டாட் சிடின் சித்திரம், பெண் குதிரையில் உள்ள சிற்பம், குட்டையான நடனக்காரர், நோயாளிக் குழந்தை, இத்தாலியப் பெண்கள், அழும் பெண், மனிதனின் மூன்று யுகங்கள், பெண்ணின் உடல், கிட்டார், இரண்டு குழந்தைகள், மரத்தின் கீழ் நாய் மற்றும் குவர்னிகா.
# பாப்லோ பிக்காசோ

## ஆக்கங்கள்

### குவர்னிகா

இது பிக்காசோவால் வரையப்பட்ட பிரபல ஓவியமாகும். முதலாம் உலக மகா யுத்தத்தில் குவர்னிகா நகருக்கு குண்டு வீசப்பட்டதை மையமாகக் கொண்டு இது வரையப்பட்டது. 'கொலாச்'சித்திர வேலைப்பாட்டை பயன்படுத்தி இதனை அலங்காரம் செய்துள்ளார். யுத்தத்தின் கொடூரத்தன்மை, தனிமை, புலம்பல் ஆகிய வெளிப்பாடுகள் இச்சித்திரத்தின் கருப்பொருளாகக் கொண்டு வரையப்பட்டுள்ளது. இந்த ஓவியம் நியூயார்க்கில் உள்ள அருங்காட்சியகத்தில் வைக்கப்பட்டுள்ளன.
# கிறிப்பன்

**கிறிப்பன்** அல்லது **கிரிஃபின்** ஒரு சிங்கத்தின் உடல், வால் மற்றும் பின் கால்கள் மற்றும் கழுகின் தலை மற்றும் இறக்கைகள் கூடிய ஒரு பழம்பெரும் உயிரினமாகும் .
# கிறிப்பன்

## கண்ணோட்டம்

சிங்கம் பாரம்பரியமாக மிருகங்களின் அரசனாகவும், கழுகு பறவைகளின் அரசனாகவும் கருதப்பட்டதால், இடைக்காலத்தில், கிரிஃபின் குறிப்பாக சக்திவாய்ந்த மற்றும் கம்பீரமான உயிரினமாக கருதப்பட்டது. பழங்காலத்திலிருந்தே கிரிஃபின்கள் பொக்கிஷங்கள் மற்றும் விலைமதிப்பற்ற உடைமைகளைப் பாதுகாப்பதற்காக அறியப்பட்டன.  
கிரேக்க மற்றும் ரோமானிய நூல்களில், கிரிஃபின்கள் மற்றும் அரிமாஸ்பியன்கள் மத்திய ஆசியாவின் தங்க வைப்புகளுடன் தொடர்புடையவர்கள். ஆரம்பகால விளக்கங்கள் அரிசுட்டாட்டில் (கிமு 7 ஆம் நூற்றாண்டு), எரோடோட்டசு மற்றும் எசுக்கிலசு (கிமு 5 ஆம் நூற்றாண்டு) ஆகியோரின் எழுத்துகளிலிருந்து பெறப்பட்டது. ஆனால் அந்த விளக்கங்கள் மிகவும் வெளிப்படையானவை அல்ல.  
மூத்த பிளினி (1 ஆம் நூற்றாண்டு) கிரிஃபின்கள் சிறகுகள் மற்றும் நீண்ட காதுகள் கொண்டவை என்று முதலில் விவரித்தார். ஆனால் தியானாவின் அப்பல்லோனியசு கிரிஃபின்களுக்கு உண்மையான பறவை இறக்கைகள் இல்லை, ஆனால் சவ்வு வலைப் பாதங்கள் மட்டுமே குறுகிய தூரம் பறக்கும் திறனைக் கொடுத்தன என்று எழுதினார். ஏலியன் (கி.பி. 3 ஆம் நூற்றாண்டு) க்குப் பிறகு எழுத்தாளர்கள் கிரிஃபின் பற்றிய புதிய விவரங்கள் இல்லை. கிரிஃபின்கள் தங்கள் கூட்டில் உள்ள முட்டைகளுக்கு இடையில் அகேட் கல்லை வைப்பதாக பிற்காலக் கதைகள் கூறுகின்றன. ப்ளினி கிராஃபின்களை எதியோப்பியாவிலும், செட்சியாஸ் (கிமு 5 ஆம் நூற்றாண்டு) இந்தியாவிலும் வசிப்பதாக கூறினார். இந்தியாவின் தங்கம் தோண்டும் எறும்புகள் பற்றிய புராணக்கதைகள் கிரிஃபின் கதையை தாக்கத்தை ஏற்படுத்தியது என்று அறிஞர்கள் கூறுகின்றனர். கிறித்தவ சகாப்தத்தில் செவில்லின் இசிடோர் (கி.பி. 7 ஆம் நூற்றாண்டு) கிரிஃபின்கள் குதிரைகளுக்கு பெரும் எதிரி என்று எழுதினார். குதிரை சவாரி செய்யும் அரிமாசுபியன்கள் கிரிஃபின் தங்கத்தை சோதனையிட்டனர் என்ற பாரம்பரியத்திலிருந்து இந்தக் கருத்து வளர்ந்திருக்கலாம்.
# கிறிப்பன்

## படிவம்

கிரிஃபின்களின் பெரும்பாலான சிலைகள் அவற்றை பறவை போன்ற முன்கால்களுடன் சித்தரிக்கின்றன. இருப்பினும் சில பழைய சித்திரங்களில் கிரிஃபின்களுக்கு சிங்கத்தின் முன் கால்கள் உள்ளன. இவை பொதுவாக சிங்கத்தின் பின்பகுதியைக் கொண்டுள்ளன. அதன் கழுகின் தலைக்கு வழக்கமாக காதுகள் கொடுக்கப்பட்டுள்ளன; இவை சில சமயங்களில் சிங்கத்தின் காதுகள் என்று விவரிக்கப்படுகின்றன, ஆனால் பெரும்பாலும் நீளமானவை (குதிரையைப் போன்றது). இவை சில சமயங்களில் இறகுகளுடன் இருக்கும். கிரீஸில் கிரிஃபின் வார்ப்பு வெண்கல கொப்பரைகளில் சித்தரிக்கப்பட்டுள்ளது. இவை குண்டு முகத்துடன் பெரிய அலகுகள் கொண்டுள்ளன. இவற்றின் வாய் கத்துவதைப் போல திறந்திருக்கும். அதன் தலையில் அல்லது புருவங்களுக்கு இடையில் ஒரு "மேல்-குமிழ்" உள்ளது. மெசபடோமியாவில் உருக் காலம்த்தில் (கி மு 4000-310 ) சிலிண்டர் முத்திரைகளில் கிரிஃபின் போன்ற விலங்குகள் சித்தரிக்கப்பட்டன. இது சிறகுகள் கொண்ட ஆண் சிங்கத்தின் மேனியுடன் கூடிய கிரிஃபின் போன்ற விலங்கின் தனித்துவமான உதாரணம் ஆகும். இருப்பினும், எலமைட் கலாச்சாரத்திற்குப் பிறகு இவை மறைந்தன.
# கரடி

**கரடி** (**Bear**), ஒரு ஊனுண்ணிப் பாலூட்டி விலங்கு இவ்வினத்தைச் சேர்ந்த பனிக்கரடிகளும், கொடுங்கரடிகள் (*Grizzly bear*) என்னும் பழுப்பு நிறக்கரடிகளும் ஊனுண்ணிப் பாலூட்டிகள் யாவற்றினும் மிக பெரியது ஆகும் . ஆசியக் கருங்கரடி போன்ற சில சிறியவகைக் கரடிகள் அனைத்துண்ணிகளாக உள்ளன. துருவக் கரடிகள் பெரிய உருவத்தைக் கொண்டவை. இவை, பனி படர்ந்த துருவப் பகுதியில் எளிதில் கண்டுபிடிக்க முடியாத வகையில் வெண்மை நிறம் கொண்டவை. எஸ்கிமோக்களின் மொழியில் "ஆர்க்டோஸ் (Arctos) என்றால் கரடிகளின் பிரதேசம் என்று அர்த்தம். இதனால்தான் வட துருவப் பகுதிக்கு "ஆர்க்டிக்' என்ற பெயர் வந்தது.  
உயிரின அறிவியலார் கரடியினத்தை ஊர்சிடே (*Ursidae*) என்னும் பெரும் பிரிவில் காட்டுவர். ஊர்சசு (*Ursus*) என்றால் இலத்தீன் மொழியில் கரடி என்று பொருள். இதன் அடிப்படையில் ஊர்சிடே என்பது இவ்வினத்தைக் குறித்தது. இந்த ஊர்சிடேயின் உட்பிரிவில் ஐந்தே ஐந்து இனங்கள் தாம் உள்ளன. அவற்றுள் நான்கினுடைய உட்பிரிவில் ஒவ்வொன்றுக்கும் ஒரு வகைதான் உள்ளது. ஆப்பிரிக்கக் கண்டத்திலும், ஆஸ்திரேலியாவிலும் கரடிகள் இல்லை. தென் அமெரிக்காவின் வட பகுதியில் மட்டும் சிறு நிலப்பரப்பிலே சில வகை கரடிகள் வாழ்கின்றன. கரடிகளின் கண்கள் சிறிதாக இருக்கும். இவை, குறைந்த பார்வைத் திறன் உடையவை ஆனால் நல்ல மோப்பத் திறனும் கேட்கும் திறனும் கொண்டவை; உடலில் அதிக முடிகளைக் கொண்டுள்ளன. மேலும் இவை இரண்டு கால்களினால் நிற்க வல்லவை. கரடிகள், வேட்டையாடவும் எதிரிகளைத்தாக்கவும் நீண்டு வளைந்திருக்கும் தங்கள் கூரான நகங்களைப் பயன்படுத்துகின்றன. இந்த நகங்களில் சகதியும் அழுக்கும் சேர்ந்திருக்கும். பாக்டீரியாக்கள் மிகுந்திருக்கும். எனவே இவற்றால் தாக்கப்படுபவரின் காயங்கள் எளிதில் குணமடையாது.  
கரடிகள் சராசரியாக நான்கு அடி உயரமும் நூற்றுப் பதினைந்து கிலோ எடையும் கொண்டவை. தோலுக்காகவும், மருத்துவ குணம் கொண்டதாகக் கருதப்படும் அவற்றின் கணையத்திற்காகவும் அவை வேட்டையாடப்படுகின்றன. கோடை காலத்தில் கரடிகள் இனப்பெருக்கம் செய்கின்றன. இவற்றின் கர்ப்ப காலம் ஏழு மாதங்கள். ஒரு முறையில் இரண்டு குட்டிகள் பிறக்கும். குட்டிகளுக்கு இரண்டு அல்லது மூன்று வயதாகும் வரை அம்மாக் கரடிகள்தான் முதுகில் தங்கள் குட்டிகளைச் சுமந்து செல்லும். குளிர் மிகுந்த பகுதிகளில் வாழும் கரடிகள் மிகக் கடுமையான குளிர்காலம் முழுவதையும் ஆழ்ந்த உறக்கத்திலேயே (Hibernation ) கழித்துவிடுகின்றன. துருவப் பகுதியில் வாழும் கரடிகள் பல மாதங்கள் இப்படி உறங்கும் தனித்துவமான தன்மை கொண்டவை. அவ்வாறு உறங்கும் போது இவற்றின் உடலில் இருக்கும் சக்தி விரயமாகாமல் இருப்பதற்காக இவற்றின் இதயத் துடிப்பு மிகவும் குறைந்துவிடும். இவ்வாறு சுய நினைவு இல்லாமல் இருக்கும் நிலையில் இவை குட்டிகளை ஈனுகின்றன. துருவக் கரடிகள் ஒரு முறையில் ஒன்றிலிருந்து மூன்று குட்டிகள் ஈனும்.
# கரடி

## கரடி இன வகைகள்

- பனிக்கரடி
- கொடுங்கரடி
- அமெரிக்கக் கருங்கரடி
- வெண்கண்வளையக் கரடி இரு கண்களைச்சுற்றியும் இருவெள்ளையான வளையம் இருப்பதால் இதனை மூக்குகண்ணாடிக் கரடி என்றும் அழைப்பர்.
- சுலாத்துக் கரடி (*Sloth bear*)
- ஆசியக் கருங்கரடி
- மலேயக் குறுங்கரடி யாவற்றினும் சிறிய கரடி.
# கரடி

## வாழ்விடங்களும் வாழ்வியலும்

### உணவு

கரடிகள் இலை தழைகள் மற்றும் மாமிசம் போன்றவற்றையும் உண்ணும் அனைத்தும் உண்ணியாகும். பெரும்பாலும் பழங்கள், பழ வித்துக்கள், தண்டுகள், சில குறிப்பிட்ட இலைகள், மரப்பட்டைகள் போன்றவற்றை உண்ணுகின்றன. கரடிகள்,மனிதர்களைவிடவும் தாவரவியல் அறிவு மிகுந்தவை. எந்தப் பருவத்தில் எந்த வகைக் காய்கனிகள் எங்கே கிடைக்கும் என்பதைக் கரடிகள் நன்றாக அறிந்திருக்கின்றன. இவை, நாவற்பழத்தை மிகவும் விரும்பி உண்ணும். மரங்களின் உச்சிவரை எளிதில் ஏறும் திறன் கரடிக்கு உண்டு. கரடிகளுக்கு தேனையும் மிகவும் விரும்பி உண்ணும். மலைக் குகைகளிலும், மரங்களின் உச்சிகளிலும் உள்ள தேன் கூடுகளை தேனுக்காக கரடிகள் பெற்றுக்கொள்ளும். இது கரையானையும் விரும்பி உணவாகக் கொள்கின்றன. கரடிகள் கரையான் புற்றில் வாய் வைத்து மிகுந்த ஓசையுடன் கரையான்களை அப்படியே உறிஞ்சிவிடும் திறன் கொண்டவையாகும்.
கரடிகள் சராசரியாக நான்கு அடி உயரமும் நூற்றுப் பதினைந்து கிலோ எடையும் கொண்டவை. தோலுக்காகவும், மருத்துவ குணம் கொண்டதாகக் கருதப்படும் அவற்றின் கணையத்திற்காகவும் அவை வேட்டையாடப்படுகின்றன. கோடை காலத்தில் கரடிகள் இனப்பெருக்கம் செய்கின்றன. இவற்றின் கர்ப்ப காலம் ஏழு மாதங்கள். ஒரு முறையில் இரண்டு குட்டிகள் பிறக்கும். குட்டிகளுக்கு இரண்டு அல்லது மூன்று வயதாகும் வரை அம்மாக் கரடிகள்தான் முதுகில் தங்கள் குட்டிகளைச் சுமந்து செல்லும்.
# கரடி

## வாழ்விடங்களும் வாழ்வியலும்

### குரல் ஏழுப்புதல்

கரடிகள் பல்வேறு வகையான சத்தங்களை எழுப்புகின்றன.  
- **முனகும்** - ஆபத்துக்களின் போது அல்லது பயத்தின் போது.
- **குரைக்கும்** - எதிரிகளை விரட்டும் போது.
- **உறுமும்** - கோபத்தின் போது.
- **கர்ச்சிக்கும்** - அச்சுறுத்தும் போது
# கரடி

## வானவியல்

வானவியலில் பெருங்கரடி எனும் உடுத்தொகுதி காணப்படுகிறது. இந்த உடுத்தொகுதியின் முழுமையான வடிவம் ஒரு கரடியின் வடிவத்தை ஒத்திருப்பதால் இப்பெயர் வழங்கப்பெற்றது.
# கரடி

## நூல்களில் கரடி

கரடி, இந்து தொன்மவியலில் ராமாயணம் மற்றும் மகாபாரதம் ஆகிய இதிகாசங்களில் ஓர் இனக்குழுவாகவும், அவ்வினத்தின் தலைவராக ஜாம்பவான் என்பவரும் குறிப்பிடப்படுகிறார். அவருடைய மகளாக சாம்பி என்பவள் குறிப்பிடப்படுகிறார்.  
"ருட்யார்ட் கிப்ளிங்' எழுதிய "ஜங்கில் புக்' என்னும் நாவலில் வரும் கரடியை முக்கிய இடம்பெறுகிறது.இதே நாவலை "வால்ட் டிஸ்னி' கார்ட்டூன் திரைப்படமாகத் தயாரித்தார். இந்தப் படத்தில் இடம் பெற்றிருக்கும் "பாலு' என்னும், எதற்கும் கவலைப்படாத மகிழ்ச்சியான கரடிக் கதாபாத்திரம் அனைவராலும் விரும்பப்பட்டதாகும்.
# கரடி

## தமிழில் "கரடி" என்ற சொல் பாவனை

- கரடி சந்தை
- 'கரடி' விடுறது
- சிவபூசையில் 'கரடி' போல
- கரடிபோலே வந்து விழுந்தான்
- கரடிக்கூடம்
- கரடிப்பறை
- கரடிகை
- கரடியுறுமல்
- கரடிவித்தை
# கங்காரு

**கங்காரு** பாலூட்டிகளில் வயிற்றில் பை உள்ள இனத்தைச் சேர்ந்த ஒரு விலங்கு ஆகும். இவை பொதுவாக ஆஸ்திரேலியா மற்றும் அதன் அருகில் உள்ள தீவுகளில் காணப்படுகின்றன. இவை நான்கு கால்களைக் கொண்டிருப்பினும் தன் பின்னங்கால்களால் தத்திச்செல்கின்றன. சமநிலை பேணுவதற்குத் தனது வாலைப் பயன்படுத்துகின்றன.  
ஒரே தாண்டுதலில் 13 மீட்டர்கள் தூரம் தாண்டும் ஒரே விலங்கினம் கங்காருவாகும். இவ்விலங்கின் மடியில் ஒரு பை காணப்படுகிறது. இப்பையில் இவை தங்கள் குட்டியைக் தாங்கிக் கொண்டிருக்கின்றன. குட்டிகள் பால் அருந்துவதற்கான முலையும் இந்தப்பையினுள்ளே இருக்கின்றது.  
கங்காருகள் அவற்றின் இறைச்சிக்காகவும் தோலுக்காகவும் கங்காருகளின் அதிகப்படியான மேய்ச்சலினால் ஏற்படும் புல்வெளிகளின் இழப்பைத் தடுப்பதற்காகவும் சுட்டுக்கொல்லப்படுகின்றன. கங்காரு இறைச்சியி்ல் கொழுப்பின் அளவு குறைவாக உள்ளதால் மனிதர்களுக்கு நல்லதாகக் கருதப்படுகின்றது.
# கார்ல் பென்ஸ்

**கார்ல் பிரீட்ரிச் பென்ஸ்** (நவம்பர் 25, 1844 - ஏப்ரல் 4, 1929) ஜெர்மனி நாட்டைச் சேர்ந்த ஒரு மோட்டார் இயந்திரவியலாளரும் எந்திர வடிவமைப்பாளரும் ஆவார். இவரே "கசொலின்(gasolin)" எனப்படும் பெட்ரோல் எந்திரத்தைக் கண்டு பிடித்தவர் என கருதப்படுபவர். பேர்தா பென்ஸ் உடன் சேர்ந்து மோட்டார் வாகன உற்பத்தி நிறுவனமான 'மெர்சடிஸ் பென்ஸ்' ஐ நிறுவ காரணமானவர். 1879 ல் தனது முதல் இயந்திரத்திற்கான காப்புரிமையைப் பெற்றார். 1886 ல் தனது முதல் வாகனத்திற்கான காப்புரிமையைப் பெற்றார்.
# கார்ல் பென்ஸ்

## ஆரம்ப வாழ்வு

**கார்ல் பிரீட்ரிச் மைக்கேல் வைல்லன்ட்**, பாடன் எனும் நவீன ஜெர்மனி பகுதியில் ஜோசெபின் வைல்லன்ட், ஜோஹன் ஜார்ஜ் பென்ஸ் தம்பதிக்கு 25 ,நவம்பர் 1844 ல் பிறந்தார். இவரது இரண்டாம் வயதில் தந்தையை ரயில் விபத்தில் இழந்தார். தந்தையின் இழப்பிற்குப் பின்னர் வறுமையில் வாடினாலும் தாயார் நல்ல கல்வியே இவருக்குப் புகட்டினார். இவரது 15 ம் வயதில் இயந்திர பொறியியல் நுழைவுத் தேர்வில் தேறி 19 ம் வயதில் பட்டதாரி ஆனார்.  
பட்டம் பெற்றதும் பல நிறுவனங்களில் இவர் வேலை செய்தார். அப்போது எல்லாம் பென்சின் கவனம் மிதிவண்டியையும் குதிரை வண்டியையும் எப்படி ஆள் பலம் இல்லாமல் இயக்குவது என்ற பார்வையிலேயே அமைந்தது. இவர் பல்வேறு பயிற்சி நிறுவனக்களுக்கு மாற வேண்டியிருந்தது. மேலும் பாலக் கட்டுமானம், இரும்பு சார்ந்த தொழிற்சாலைகள் போன்றவற்றிலும் சிறிது காலம் வேலை பார்த்தார்.
# கார்ல் பென்ஸ்

## குடும்ப வாழ்வு

1872, ஜூலை 20, பெர்தா ரிங்கர் என்பவரை திருமணம் செய்து கொண்டு 5 பிள்ளைகளுக்குத் தந்தையானார்.
# கார்ல் பென்ஸ்

## கண்டுபிடிப்புகளும், தொழில் முயற்சிகளும்

1871ஆம் ஆண்டில் தனக்கு 27 வயதாகும் போது ஆகத்து இரிட்டர் என்பவரோடு இணைந்து இரும்பாலை மற்றும் இயந்திரவியல் பட்டறையை மென்கெய்மில் உருவாக்க்கினார். இவருடைய மனைவி பெர்த்தா பென்ஸ் மற்றும் தனக்கும் சொந்தமான தொழிற்சாலையில் பல ஆய்வுகளில் ஈடுபட் டார். முதலில் இரு அடிப்பு இயந்திரத்தை(two stroke engine) வடிவமைத்து 1879 ல் காப்புரிமம் பெற்றார்.  
பின்னர் வேக நிர்ணயத் தொகுதி, மின்கலம் மூலம் தீப்பொறியை உண்டாக்கும் கருவி(spark plug), எரிபொருள் வளிக்கலப்பி(carburetor), விடுபற்றி(clutch) , மோட்டார் வண்டி கியர்(gear shift), மோட்டார் வண்டியில் நீர் மூலம் குளிர்ச்சி உண்டாக்கும் சாதனம்(water radiator) போன்றவற்றிற்கு காப்புரிமம் பெற்றார்.  
1883 ல் மார்க்ஸ் ரோஸ் மற்றும் பிரீட்ரிச் வில்ஹெல்ம் எஸ்லிங்கேர் உடன் பென்ஸ் *பென்சு அன்டு கம்பனி ரெய்னிசி காஸ்மோட்டாரென் ஃபேப்ரிக்கு (Benz & Company Rheinische Gasmotoren-Fabrik)* எனும் *பென்சு அன்டு சி (Benz & Cie)* என அறியப்பட்ட நிறுவனத்தைத் தொடக்கினார்.  
இதன் வெற்றி நான்கடிப்பு இயந்திரத்தைக் கொண்ட நவீன உத்திகளுடன் கூடிய வாகனம் 1885ல் *பென்சின் உரிமம் பெற்ற மோட்டார் வேகன்* எனப் பெயரிட்டு அறிமுகப்படுத்தப்பட்டது. இதுவே முதன் முதலாக அறிமுகப்படுத்தப் பட்ட எரிபொருள் பயன்படுத்தப்பட்ட சொந்த சக்தியில் இயங்கும் வாகனமாகும்.  
1886-1893 இடைப்பட்ட காலத்தில் 25 ‘மோட்டார் வேகன்’ வாகனம் உற்பத்தி செய்யப்பட்டது.
# கார்ல் பென்ஸ்

## பென்சூம் சையும் குழுமம்

1889ல் 50 தொழிலாளர்களாக இருந்த பென்சூம் சையும் குழுமம் கம்பனி 1899ல் 430 தொழிலாளர்களைக் கொண்ட பாரிய நிறுவனமானது.  
1893ல் கார்ல் பென்ஸ் தனது 2.2கிலோ வாட்டு உடன் இயங்கும் இருபயணிகள் வாகனமான 'விக்டோரியா' வை உருவாக்கினர். இதன் உச்சக்கட்ட வேகம் சுமார் 18&nbsp;km/h ஆகும்.  
பென்சின் *வேலோ* எனும் மோட்டார் வாகனம் 1894ல் பாரிஸில் இடம் பெற்ற உலகின் முதலாவது வாகனப் பந்தயத்தில் கலந்து கொண்டு 127 கிலோ மீட்டர்களை 10 மணி 01 நிமிடத்தில் ஓடிமுடித்து 14 வது இடத்தைப் பெற்றது.  
உலகின் முதலாவது சரக்கூர்ந்து வகை வாகனத்தை 1895 ல் பென்ஸ் வடிவமைத்தார்.ஓர் வருடம் கழித்து தனது தட்டை எஞ்சின்னுக்கான காப்புரிமம் பெற்றார்.  
1903 ம் ஆண்டு தனது மகன்மாரான யூகன் மற்றும் ரிச்சட் பென்சு அன்டு சி கம்பனியை விட்டு விலகினர். எனினும் ரிச்சட் அடுத்த வருடம் மீண்டும் இணைந்தார்.  
அதே வருடம் கிட்டத்தட்ட 3840 வாகனங்கள் விற்பனையாகி உலகின் முதற்தர வாகன உற்பத்தியாளர் ஆனது.
# கார்ல் பென்ஸ்

## பென்சூம் சையும் குழுமம்

### பிளிட்சன் பென்சு

150கிலோ வாட்கள்(200 குதிரை சக்தி) சக்தி கொண்ட பிளிட்சன் பென்சு ஆனது 1909 ம் ஆண்டு உற்பத்தி செய்யப்பட்டது. அதே ஆண்டு நவம்பர் 9, 1909ல் பிரான்சில் நடைபெற்ற பந்தயத்தில் 226.91&nbsp;km/h எனும் உயர் வேகத்துடன் சாதனையை ஏற்படுத்தியது. இதன் பின்னரான தசாப்தத்தில் இதனை விஞ்ச வாகனம் இல்லை.
# கார்ல் பென்ஸ்

## பென்சூம் சையும் குழுமம்

### சி. பென்சு சோனே (1906-1923)

Benz & Cie. இன் இயக்குநராக இருந்த கார்ல் பென்ஸ் புதிய நிறுவனத்தைத் தொடங்க எண்ணினார். இதனால் தனது மனைவி மற்றும் மகன்மாருடன் மன்ஹெய்ம் நகரில் இருந்து 10&nbsp;km தொலைவில் *சி. பென்சு சோனே* எனும் நிறுவனத்தை 1906 ல் ஆரம்பித்தார். இது பென்சு அன்டு சி. இன் நிர்வாகத்திற்கு உட்படாத ஓர் நிறுவனமாகும்.  
1912 ல் *சி. பென்சு சோனே* நிறுவனத்தின் தனக்கு சொந்தமான அனைத்துப் பங்குகளையும் மகன் மார்களான யூகன் மற்றும் இரிச்சர்டுக்கு வழங்கினர். எனினும் Benz & Cie கம்பனியின் நிர்வாகப் பொறுப்பில் நீடித்தார்.  
1914 ல் பென்ஸின் 70வது பிறந்த தினத்தன்று கார்ல்சியோ பல்கலைக் கழகம் அவருக்கு கௌரவ கலாநிதிப் பட்டம் வழங்கி கௌரவித்தது.
# கார்ல் பென்ஸ்

## தையம்ளர்-பென்சு

முதலாம் உலகப் போரின் பின்னர் ஜெர்மனியின் பொருளாதாரம் வெகுவாக வீழ்ச்சி கண்டது. இதன் காரணமாக பென்சு அன்டு சி. நிறுவனம் நட்டத்தைச் சந்தித்தது. எனவே *டி. எம். ஜி* எனும் மோட்டார் வாகன உற்பத்தி நிறுவனத்துடன் இணைந்து *தையம்ளர்-பென்சு* ஆகியது. இதன் நிர்வாகக்குழுவில் இறக்கும் வரையில் கார்ல் பென்ஸ் உறுப்பினராக இருந்தார்.  
நிறுவன இணைவின் காரணமாக DMG இன் புகழ்பெற்ற 1902 வெளியிடான *மெர்சிடிசு-35 எச்.பி.* ஆனது **மெர்சிடிசு பென்சு**(**மெர்சிடிஸ்-பென்ஸ்**) எனும் பெயர் பெற்றது. பின்னாளில் இதுவே இதன் வர்த்தகப் பெயர் ஆனது.  
1927ல் டீசலில் இயங்கும் சரக்கூர்ந்து வாகனம் அறிமுகப்படுத்தப்பட்டது வாகன உற்பத்தியில் ஓர் மைல் கல்லாகும்.
# கார்ல் பென்ஸ்

## இறுதிக் காலம்

ஏப்ரல் 4, 1929 இல், கார்ல் பென்ஸ் மூச்சுக்குழாய் அழற்சி காரணமாக லேடன்பேர்க்கில் உள்ள தனது வீட்டில் எண்பத்து நான்கு வயதில் காலமானார்.
# கார்ல் பென்ஸ்

## மேலும் பார்க்க

- மெர்சிடிஸ்-பென்ஸ்
# ரத்தன் டாட்டா

**இரத்தன் நவால் டாட்டா** (*Ratan Naval Tata*; 28 திசம்பர் 1937 – 9 அக்டோபர் 2024) ஓர் இந்தியத் தொழிலதிபரும் டாட்டா சன்சின் முன்னாள் தலைவருமாவார். இவர் 1990 முதல் 2012 வரை டாட்டா குழுமத்தின் தலைவராகவும் இருந்தார். அக்டோபர் 2016 முதல் பெப்பிரவரி 2017 வரை அதன் இடைக்காலத் தலைவராகவும் பணியாற்றினார். அதன் அறக்கட்டளைக்கு இவர் தொடர்ந்து தலைமை தாங்குகினார். 2000 ஆம் ஆண்டில் இந்தியக் குடிமகனுக்கான மூன்றாவது மிக உயரிய விருதான பத்ம பூசண் பெற்ற பின்னர் 2008 ஆம் ஆண்டில், இரண்டாவது உயர்ந்த குடிமகன் விருதான பத்ம விபூசண் பெற்றார்.  
டாட்டா குழுமத்தின் நிறுவனர் ஜம்சேத்ஜீ டாட்டாவின் மகன் இரத்தன்ஜி டாட்டாவால் தத்தெடுக்கப்பட்ட நேவல் டாட்டாவின் மகனான இவர் கார்னெல் பல்கலைக்கழகக் கல்லூரியில் கட்டமைப்புப் பொறியியலில் இளங்கலை பட்டம் பெற்றார். மேலும் ஆர்வார்டு வணிகப் பள்ளியில் வணிக மேலாண்மை பெற்றார். 1961 இல் டாட்டா குழுமத்தில் சேர்ந்து டாட்டா ஸ்டீல் தளத்தில் பணிபுரிந்தார். ஜெ. ர. தா. டாட்டா 1991 இல் ஓய்வு பெற்றவுடன் டாட்டாவின் இதர நிறுவனங்களான டாட்டா மோட்டார்ஸ் டாட்டா பவர், டாட்டா கன்சல்டன்சி சர்வீசஸ், டாட்டா தேனீர், டாட்டா கெமிக்கல்ஸ், தி இந்தியன் ஹோட்டல்ஸ் கம்பெனி மற்றும் டாட்டா டெலிசர்வீசஸ் ஆகிய பெரும் டாட்டா நிறுவனங்களுக்கும் தலைவரானார். இவரது பதவிக்காலத்தில் டாட்டா குழுமம் டெட்லி, ஜாகுவார் லேண்ட் ரோவர் மற்றும் கோரஸ் நிறுவனங்களை கையகப்படுத்தியது. இது இந்தியாவை மையமாகக் கொண்ட டாட்டாவை உலகளாவிய வணிகமாக மாற்றும் முயற்சியில் ஈடுபட்டது. டாட்டா தனது வருமானத்தில் சுமார் 60-65% தொண்டுக்கு நன்கொடையாக அளித்து, உலகின் மிகப்பெரிய பரோபகாரர்களில் ஒருவராக இருக்கிறார்.
# ரத்தன் டாட்டா

## ஆரம்பகால வாழ்க்கை

1937இல் பிரித்தானிய இந்தியாவின் பம்பாயில் (தற்போது மும்பை) டாட்டா குடும்பத்தில் ஜம்சேத்ஜீ டாட்டாவின் மகன் இரத்தன்ஜி டாட்டாவால் தத்தெடுக்கப்பட்ட நேவல் டாட்டாவின் மகனாகப் பிறந்தார். இவரது குழந்தைப்பருவம் இடர்ப்பாடுகள் நிறைந்ததாக இருந்தது. 1940-ஆம் ஆண்டுகளின் இடையே இவரது பெற்றோர்கள் பிரிந்த போது இவருக்கு ஏழு வயதாகவும் அவரது தம்பி ஜிம்மிக்கு ஐந்து வயதாகவும் இருந்தது. இவரது அன்னை குடும்பத்திலிருந்து வெளியேறியபின், ரத்தனையும் அவரது சகோதரரையும் அவர்களது பாட்டியார் லேடி நவஜிபாய் வளர்த்தார்.
# ரத்தன் டாட்டா

## ஆரம்பகால வாழ்க்கை

### தொழில் வாழ்க்கை

ரத்தன் டாட்டா, 1962 ஆம் ஆண்டில் கோர்னெல் பல்கலைக்கழகத்தில் கட்டமைப்புப் பொறியியலில் இளங்கலைப் பொறியியல் பட்டம் பெற்றார். பின்னர், 1975 ஆம் ஆண்டில் ஆர்வர்டு வணிகப் பள்ளியில் உயர் மேலாண்மை பட்டம் பெற்றார்.. ஜே. ஆர். டி. டாட்டா வின் அறிவுரையின்படி, ஐபிஎம் நிறுவனத்தில் கிடைத்த வேலையை உதறி விட்டு இவர் 1962 ஆம் ஆண்டு டிசம்பர் மாதம் டாட்டா குழுமத்தில் சேர்ந்தார். இவர் முதலில் டாட்டா ஸ்டீல் நிறுவனத்தில் பணியாற்ற ஜாம்ஷெட்பூருக்கு சென்று பிற உடலுழைப்புப் பணியாளர்களுடன் (blue-collar employees) சேர்ந்து சுண்ணாம்புக்கல் வாருதல் மற்றும் சூளைகளைக் கையாளும் பணிகளைச் செய்தார்.  
8ஆம் வகுப்பு வரை மும்பையில் உள்ள கேம்பியன் பள்ளியில் படித்தார். அதன் பிறகு, இவர் மும்பையில் உள்ள கதீட்ரல் மற்றும் ஜான் கானான் பள்ளி, சிம்லாவில் உள்ள பிஷப் காட்டன் பள்ளி மற்றும் நியூயார்க் நகரத்தில் உள்ள ரிவர்டேல் கண்ட்ரி பள்ளியில் பயின்ற இவர் 1955-இல் பட்டம் பெற்றார்.உயர்நிலைப் பள்ளியில் பட்டம் பெற்ற பிறகு, டாட்டா கார்னெல் பல்கலைக்கழகத்தில் சேர்ந்து 1959-இல் கட்டிடக்கலையில் இளங்கலைப் பட்டம் பெற்றார். 1975 ஆம் ஆண்டில், ஆர்வார்டு வணிகப்பள்ளியில் ஏழு வார மேம்பட்ட மேலாண்மை திட்டத்தில் கலந்து கொண்டார்.  
ஒரு இலட்சம் ரூபாய் விலையுள்ள ஒரு டாட்டா நானோ எனும் தானுந்தை மக்களுக்காக தயாரித்து விற்பனை செய்தார்.
# ரத்தன் டாட்டா

## தொண்டு நடவடிக்கைகள்

டாட்டா கல்வி, மருத்துவம் மற்றும் கிராமப்புற மேம்பாட்டிற்கு ஆதரவாக உள்ளது. மேலும் இந்தியாவின் முன்னணி தொண்டு நிறுவனமாகவும் கருதப்படுகிறது. இந்தியாவில் இருந்து கார்னெல் பல்கலைக்கழகத்திற்கு படிக்கப் போகும் இளங்கலை மாணவர்களுக்கு நிதி உதவி வழங்கும் பொருட்டு டாட்டா குழுமத்தின் துணை நிறுவனமான கல்வி மற்றும் மேம்பாட்டு அறக்கட்டளை $28 ஐ வழங்கியது.
# ரத்தன் டாட்டா

## சொந்த வாழ்க்கை

ரத்தன் டாட்டா திருமணமே செய்துகொள்ளவில்லை. “நான் நான்கு முறை திருமணம் செய்து கொள்ள நெருங்கி வந்தேன், ஒவ்வொரு முறையும் பயத்தில் அல்லது ஒரு காரணத்திற்காக பின்வாங்கினேன்.” என 2011 ஆம் ஆண்டில், ரத்தன் டாடா கூறினார்.
# ரத்தன் டாட்டா

## இறப்பு

ஆபத்தான நிலையில் இருந்த டாட்டா மும்பை மருத்துவமனையில் தீவிர சிகிச்சை பெற்று வந்தார். 2024 ஆம் ஆண்டு அக்டோபர் 7 ஆம் தேதி டாட்டா தனது வயது மற்றும் அது தொடர்பான மருத்துவ நிலைமைகள் காரணமாக வழக்கமான மருத்துவப் பரிசோதனைகளை மேற்கொண்டு வருவதாகக் கூறியிருந்தார்.  
ஆனாலும், டாட்டா 9 அக்டோபர் 2024 அன்று மும்பையில் உள்ள பிரீச் கேண்டி மருத்துவமனையில் தனது 86 வயதில் இறந்தார்.
# ரத்தன் டாட்டா

## விருதுகளும் அங்கீகாரங்களும்

இந்தியாவில் பல்வேறு அமைப்புகளில் மூத்த பொறுப்புகளில் பணியாற்றும் ரத்தன் டாட்டா, வணிகம் மற்றும் தொழில்கள் குறித்த பிரதம மந்திரியின் மன்றத்திலும் உறுப்பினராக உள்ளார். 2008 ஆம் ஆண்டு நவம்பர் 26 அன்று மும்பையில் நிகழ்ந்த வன்முறைச் சம்பவங்களுக்குப்பின், ரத்தன் டாட்டாவை இந்தியாவின் மிகவும் நன்மதிப்பு பெற்ற வணிகத் தலைவர் என்று குறிப்பிட்டு, இவர் அரசியலில் ஈடுபட வேண்டும் என்று போர்ப்ஸ் இதழ் கருத்து வெளியிட்டது.  
- 26 ஜனவரி 2000 அன்று, 50 ஆவது இந்தியக் குடியரசு தினத்தையொட்டி, படைத்துறை சாராத ஒரு குடிமகனுக்கு வழங்கும் மூன்றாவது பெரிய சிறப்புப் பதக்கமான பத்ம பூசண் விருதினை ரத்தன் டாட்டாவுக்கு வழங்கினார்கள்.
- 2004 ஆம் ஆண்டு பிப்ரவரி மாதத்தில், சீனாவின் ஜேஜியாங் மாகாணத்தில் உள்ள ஹாங்க்ஜோவ் நகரத்தின் பொருளாதார ஆலோசகர் பட்டம் ரத்தன் டாட்டாவுக்கு வழங்கப்பட்டது.
- 2005 ஆம் ஆண்டு ஆகஸ்ட் 30 அன்று லாஸ் ஏஞ்சலஸில் உள்ள, தென் கலிபோர்னியா பல்கலைக்கழகத்தின் அறங்காவலர் குழுவிற்கு ரத்தன் டாட்டாவை தேர்ந்தெடுத்தார்கள்.
- 2006 ஆம் ஆண்டில், பொறுப்புடைய முதலாளித்துவத்திற்கான விதினை இவருக்கு வழங்கினார்கள்.
- மார்ச் 2006 ஆம் ஆண்டில், பொருளாதாரக் கல்விக்காக ராபர்ட் எஸ். ஹாட்பீல்ட் பெல்லோ விருதினை வழங்கி, கார்னெல் பல்கலைக்கழகம் டாட்டாவை கௌரவித்தது. வணிகத் துறையில் சிறப்பு வாய்ந்த தனியருக்கு பல்கலைக்கழகங்களால் வழங்கப்படும் இவ்விருது மிகப்பெரும் பெருமையாகக் கருதப்படுகிறது.
- 2008 ஆம் ஆண்டிற்கான NASSCOM உலகத் தலைமை விருதுகள் பெற்றவர்களில் இவரும் ஒருவர். இவ்விருது 2008 ஆம் ஆண்டு பிப்ரவரி 14 அன்று மும்பையில் வழங்கினார்கள். 2007 ஆம் ஆண்டு வழங்கிய, நற்பணிகளுக்கான கார்னெகி பதக்கத்தை, டாட்டா குடும்பத்தின் சார்பாக, ரத்தன் டாட்டா ஏற்றுக்கொண்டார்.
- 2007 ஆம் ஆண்டு நவம்பர் மாதத்தில் பார்ச்சூன் இதழ் வெளியிட்ட மிகவும் ஆற்றல் மிக்க வர்த்தகர்கள் பட்டியலில் இவர் இடம் பெற்றார்.
- 2008 ஆம் ஆண்டு மே மாதத்தில், டைம் இதழ் வெளியிட்ட, உலகின் மிக செல்வாக்குடைய நூறு பேர் அடங்கிய பட்டியலில் டாட்டா இடம் பிடித்தார். டாட்டா, ஒரு இலட்ச ரூபாய் காரான நானோவை தயாரித்து வெளியிட்டதற்குப் பெரிதும் புகழப் பெற்றார்.
- படைத்துறை சாராத ஒரு குடிமகனுக்கு வழங்கும் இரண்டாவது பெரிய சிறப்புப் பதக்கமான பத்ம விபூசண் விருது, 2008 ஆம் ஆண்டு ஜனவரி 26 அன்று இவருக்கு வழங்கப்பட்டது.
- 2008 ஆம் ஆண்டு ஆகஸ்ட் 29 அன்று சிங்கப்பூர் அரசாங்கம் கௌரவக் குடிமகன் தகுதியை ரத்தன் டாட்டாவுக்கு வழங்கியது. தீவு நாடான அதனுடன் தொடர்ந்த வணிக உறவையும், சிங்கப்பூரில் உள்ள உயர் தொழில்நுட்பத் துறைகளுக்கு இவரது பங்களிப்பையும் அங்கீகரிக்கும் வகையில் இதை வழங்கினார்கள். இந்தப் பெருமையைப் பெறும் முதல் இந்தியர் ரத்தன் டாட்டா ஆவார்.
- 2009 ஆம் ஆண்டில் இவர் மதிப்பார்ந்த பிரித்தானிய பேரரசின் வீரத் தலைவராக நியமிக்கப்பட்டார்.
- ஒகைய்யோ மாநிலப் பல்கலைக்கழகம் வழங்கிய வணிக மேலாண்மைக்கான கௌரவ முனைவர் பட்டம்; பாங்காக்கில் உள்ள ஆசிய தொழில்நுட்ப நிறுவனம் வழங்கிய தொழில்நுட்பத்திற்கான கௌரவ முனைவர் பட்டம்; வாரிக் பல்கலைக்கழகம் வழங்கிய அறிவியலுக்கான கௌரவ முனைவர் பட்டம்; மற்றும் இலண்டன் பொருளியல் பள்ளி வழங்கிய கௌரவ பெல்லோஷிப் ஆகியவை இவர் பெற்ற பிற விருதுகளாகும்.
# அருந்ததி ராய்

**சுசானா அருந்ததி ராய்** (பி. நவம்பர் 24, 1961) ஓர் இந்திய எழுத்தாளர் ஆவார்.
# அருந்ததி ராய்

## வாழ்க்கைக் குறிப்பு

அருந்ததி ராய் மேகாலயாவின் தலைநகர் சில்லாங்கில் பிறந்தார். கேரளத்தை சேர்ந்த மேரி ரோசுக்கும் வங்காளத்தைச் சேர்ந்த தேயிலைத் தோட்ட மேலாளர் ரஜித் ராய்க்கும் பிறந்தார்.  
தனது சிறுவயதில் கேரளாவில் உள்ள ஆய்மணம் (Aymanam) என்ற சிற்றூரில் வளர்ந்தார். கோட்டயத்திலும் நீலகிரியிலும் பள்ளிப்படிப்பை முடித்தார். பின்னர் தில்லிப் பல்கலைக்கழகத்தில் கட்டிடக்கலை படிப்பில் சேர்ந்தார். அங்கு தனது முதல் கணவரைச் சந்தித்தார். பின் தங்கள் படிப்பை விடுத்து இருவரும் வெளியேறினர். தன் முதல் கணவருடன் நான்கு ஆண்டுகள் வாழ்ந்தார். பின்னர் அவர் பிரதீப் கிரிஷன் என்ற திரைப்பட இயக்குநரை மணந்தார். இருவரும் சேர்ந்து சில படங்களை எடுத்தனர். இப்படங்களுக்கு அருந்ததி திரைக்கதை எழுதியது குறிப்படத்தக்கது.
# அருந்ததி ராய்

## சமூகக் குரல்

இவரது பல படைப்புகளில் சமுதாயத்திலுள்ள பெண் அடிமைத்தனம் , குழந்தைத் தொழிலாளர் பிரச்சனை , அமெரிக்காவின் வெளியுறவுக் கொள்கைகள் முதலியவற்றை விமர்சனத்துக்கு உட்படுத்தினார். மேதா பட்கர் தொடங்கிய நர்மதா பச்சாவோ அந்தோலன் (:en:Narmada Bachao Andolan) என்ற அமைப்பில் தீவிரமாக பங்கு கொண்டார்.
# அருந்ததி ராய்

## சமூகக் குரல்

### குஜராத் கலவரம்

இந்துக்கள் மற்றும் முஸ்லிம்களுக்கு இடையே 2002-ஆம் ஆண்டு நடைபெற்ற குஜராத் மதக் கலவரம் குறித்த தனது சிறப்புக்கட்டுரையினை அவுட்லுக் ஆங்கில இதழில் வெளியிட்டார் அருந்ததி ராய். அந்தக்கட்டுரை நாடெங்கும் பெரும் அதிர்வலைகளை ஏற்படுத்தியது.  
அந்தக்கட்டுரை தமிழில் ஜி. குப்புசாமி அவர்களால் மொழிபெயர்க்கப்பட்டு தமிழ்நாடு முற்போக்கு எழுத்தாளர்கள் சங்கத்தின் (தற்போது தமுஎகச) மூலம் நூலாக வெளியானது.
# அருந்ததி ராய்

## சமூகக் குரல்

### நர்மதை போராட்டம்

<blockquote>
*Maybe. Inch by inch. Bomb by bomb. Dam by dam. Maybe by fighting specific wars in specific ways. We could begin in the Narmada Valley.*
</blockquote>
# அருந்ததி ராய்

## சமூகக் குரல்

### காஷ்மீர் பிரச்சனை

<blockquote>
*India needs azadi from Kashmir just as much—if not more—than Kashmir needs azadi from India.*
</blockquote>
# அருந்ததி ராய்

## படைப்புகள்

அருந்ததி ராய் நாவல்கள் , அரசியல் கட்டுரைகள் , விமர்சனங்களைப் என பல விதமான படைப்புகளை படைத்து வருகிறார். இவரது படைப்புகள் உலகில் பல பத்திரிக்கைகளில் இடம் பெற்றுவருகின்றன.
# அருந்ததி ராய்

## படைப்புகள்

### **விமர்சனம்**

- *பேண்டிட் குவீண்* :en:Bandit Queen
# அருந்ததி ராய்

## படைப்புகள்

### **புதினங்கள்**

1. *சின்ன விஷயங்களின் கடவுள்* (:en:The God of Small Things)
# அருந்ததி ராய்

## விருதுகள்

1. 1997 ஆம் ஆண்டு தனது முதல் புதினமான *த காட் ஆப் ஸ்மால் திங்ஸ்க்கு* புக்கர் பரிசு பெற்றார். புக்கர் பரிசு வென்ற முதல் இந்தியர் என்பது குறிப்பிடத்தக்கது.
1. 2003ஆம் ஆண்டு இவருக்கு வழங்கப்படவிருந்த சாகித்ய அகாதமி பரிசை இவர் மறுத்து விட்டார்.
1. மே 2004-ல் சிட்னி அமைதிப் பரிசையும் வென்றார்.
1. 2015 ஆம் ஆண்டிற்கான அம்பேத்கர் சுடர் விருது பெற்றிருக்கிறார். விடுதலைச் சிறுத்தைகள் கட்சி சார்பில் வழங்கப்படுகிறது.
# சில்லாங்

**சில்லாங்** (**Shillong**) வடகிழக்கு இந்தியாவில் அமைந்த மாநிலங்களில் ஒன்றான மேகாலயாவின் தலைநகரமாகும். இது கடல் மட்டத்தில் இருந்து 1525 மீட்டர் உயரத்தில் உள்ளது. இது ஒரு மலை வாழிட நகரம் ஆகும். மேலும் இது கிழக்கு காசி மலை மாவட்டத்தின் நிர்வாகத் தலைமையிடமாகவும் உள்ளது. இந்நகரத்தை கிழக்கின் ஸ்காட்லாந்து என்று அழைப்பர்.  
இந்நகரம் பிரம்மபுத்திரா ஆறு மற்றும் சுர்மா ஆறுகளிடையே அமைந்துள்ளது. இதன் தட்ப வெப்பம் ஆண்டு முழுமைக்கும் குளிராகவே இருக்கும்.  
பிரித்தானிய இந்தியாவில் அசாம் மாகாணத்தின் தலைநகராக சில்லாங் இருந்தது. பின்னர் 1972-இல் அசாம் மாநிலத்தின் தெற்குப் பகுதிகளைக் கொண்டு மேகாலயா மாநிலம் உருவான போது, சில்லாங் நகரம் மேகாலாயாவின் தலைநகராக விளங்கியது.
# சில்லாங்

## புவியியல்

சில்லாங் நகரம் பாகையில் அமைந்துள்ளது. இது சில்லாங் பீடபூமியில் அமைந்துள்ளது. இந்நகரத்த்தைச் சுற்றிலும் மூன்று மலைகளால் சூழப்பபெற்றது. சில்லாங் நகரம் கவுகாத்தியிலிருந்து தேசிய நெடுஞ்சாலை எண் 40 வழியாக 100 கிலோ மீட்டர் தொலைவில் உள்ளது.
# சில்லாங்

## புவியியல்

### தட்ப வெப்பம்

இந்நகரத்தின் கோடைக்கால வெப்பம் மற்றும் குளிர்கால வெப்பம் ஆகும். சூன் முதல் அக்டோபர் வரை மழைக் காலம் ஆகும்.
# சில்லாங்

## மக்கள் தொகை பரம்பல்

2011-ஆம் ஆண்டின் மக்கள்தொகை கணக்கெடுப்பின் படி, 31,025 வீடுகள் கொண்ட சில்லாங் நகரத்தின் மொத்த மக்கள்தொகை 1,43,229 ஆகும். அதில் ஆண்கள் 70,135 மற்றும் பெண்கள் 73,094 ஆகவுள்ளனர். 6 வயதிற்குட்பட்ட குழந்தைகள் எண்ணிக்கை 14,317. சராசரி எழுத்தறிவு 83.5% ஆகும். இந்நகரத்தின் பட்டியல் சாதியினரும் பட்டியல் பழங்குடியினரும் முறையே 1,551 மற்றும் 73,307 ஆகவுள்ளனர். இந்நகர மக்களின் கிறித்தவர்கள் 46.5%, இந்துக்கள் 42.1%, இசுலாமியர்கள் 4.5% மற்றவர்கள் 6.9% ஆகவுள்ளனர். இந்நகரத்தில் பல உள்ளூர் மொழிகள் பேசினாலும் ஆட்சி மொழி, கல்வி மொழி ஆங்கிலம் ஆகும்.
# சில்லாங்

## கல்வி

### தன்னாட்சி கல்வி நிறுவனங்கள்

- இந்திய மேலாண்மை பயிற்சி நிறுவனம்
- மேகாலயா தேசிய தொழில்நுப்ட நிறுவனம்
- ஆடை வடிவமைப்பு தொழில்நுப்ட தேசிய நிறுவனம், சில்லாங்
- வடகிழக்கு ஆயுர்வேதம் மற்றும் ஹோமியோபதி நிறுவனம்
# சில்லாங்

## கல்வி

### உயர் கல்லூரிகள்

- சில்லா சட்டக் கல்லூரி
- வடகிழக்கு இந்திய இந்திராகாந்தி மண்டல சுகாதாரம் மற்றும் மருத்துவ அறிவியல் நிறுவனம்
- ஆங்கிலம் மற்றும் வெளிநாட்டு மொழிகள் பல்கலைக் கழகம் (மத்தியப் பல்கலைக் கழகம்)
- வடகிழக்கு மலைகள் பல்கலைக் கழகம் (மத்தியப் பல்கலைக் கழகம்)
# நிருபமா வைத்தியநாதன்

**நிருபமா வைத்தியநாதன்** (*நிருபமா சஞ்சீவ்*, பிறப்பு. டிசம்பர் 8, 1976, கோயம்புத்தூர், இந்தியா) கோவையைச் சேர்ந்த ஒரு டென்னிஸ் வீராங்கனை ஆவார். 1995 தென்னாசிய விளையாட்டுப் போட்டிகளில் டென்னிஸ் போட்டிகளில் குழுப்போட்டி, ஒற்றையர் போட்டி, இரட்டையர் போட்டி, கலப்பு இரட்டையர் போட்டி ஆகிய நான்கிலும் தங்கப் பதக்கம் பெற்றார்.
# நிருபமா வைத்தியநாதன்

## வெளியிணைப்புகள்

- இவரது டென்னிஸ் அக்கடமி
- இவரது வலைப்பக்கம்
# ரமேஷ் கிருஷ்ணன்

**ரமேஷ் கிருஷ்ணன்** இந்தியாவின் புகழ்பெற்ற டென்னிஸ் வீரராவார். இவர் 1965-ல் சென்னையில் பிறந்தார். மற்றொரு புகழ்பெற்ற டென்னிஸ் வீரரான ராமநாதன் கிருஷ்ணன் இவரது தந்தை ஆவார். இவர் இளையோருக்கான விம்பிள்டன், பிரெஞ்சு ஓபன் போட்டிகள் தனிநபர் சாம்பியன் பட்டம் வென்றார். 1998 இல் பத்மசிறீ விருது பெற்றார்.